CELEX: 62011TN0149
Language: lt
Date: 2011-03-11 00:00:00
Title: Byla T-149/11: 2011 m. kovo 11 d. pareikštas ieškinys byloje GS prieš Parlamentą ir Tarybą

14.5.2011   
            
            
               LT
            
            
               Europos Sąjungos oficialusis leidinys
            
            
               C 145/31
            
         2011 m. kovo 11 d. pareikštas ieškinys byloje GS prieš Parlamentą ir Tarybą
   
   (Byla T-149/11)
   2011/C 145/52
   Proceso kalba: vokiečių
   
      Šalys
   
   
      Ieškovė: GS Gesellschaft für Umwelt- und Energie-Serviceleistungen mbH (Eigeltingen, Vokietija), atstovaujama advokato J. Schmidt
   
      Atsakovai: Europos Parlamentas ir Europos Sąjungos Taryba
   
      Reikalavimai
   
   Ieškovė prašo:
   
               —
            
            
               pripažinti negaliojančiu 2010 m. gruodžio 15 d. Europos Parlamento ir Tarybos reglamento (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo 8 straipsnio 2 dalies antrą sakinį,
            
         
               —
            
            
               priteisti iš atsakovų bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė nurodo:
   
               1.
            
            
               Ginčijama norma pažeidžiami Europos Sąjungos pagrindinių teisių chartijos 15 ir 16 straipsniai
               
                           —
                        
                        
                           Ieškovė nurodo, kad Reglamento (ES) Nr. 1210/2010 (1) 8 straipsnio 2 dalimi pažeidžiama jos teisė laisvai užsiimti profesija ir jos verslo laisvė, nes įsigaliojus ginčijamam reglamentui jos apyvarta mažėja.
                        
                     
         
               2.
            
            
               Ginčijama norma pažeidžiamas Europos Sąjungos pagrindinių teisių chartijos 17 straipsnis
               
                           —
                        
                        
                           Ieškovė teigia, kad Reglamento (ES) Nr. 1210/2010 8 straipsnio 2 dalimi pažeidžiama ir jos nuosavybės teisė, nes šia norma apribojamas naudojimasis jos teise sukurtame ir vykdomame versle.
                        
                     
                           —
                        
                        
                           Be to, ginčijama norma sudaro galimybę tiesiogiai pažeisti ieškovės nuosavybės teisę, nes jos nuosavybės teise turimos euro monetos iš jos paimamos be kompensacijos.
                        
                     
         
               3.
            
            
               Ginčijama norma yra netinkama teisės aktų leidėjo tikslui pasiekti ir yra neproporcinga
               
                           —
                        
                        
                           Ieškovė nurodo, kad teisė laisvai užsiimti profesija, verslo laisvė ir nuosavybės teisė gali būti ribojamos, jeigu tokie apribojimai iš tiesų atitinka bendram labui skirtus tikslus ir nėra neproporcingas kišimasis siekiamo tikslo atžvilgiu. Ieškovė mano, kad ginčijama norma yra perteklinė, netinkama teisės aktų leidėjo tikslui pasiekti ir, be to, sudaranti kliūčių. Dėl to ji yra neproporcinga ir netinkama ieškovės pagrindinių teisių pažeidimui pateisinti.
                        
                     
         
      (1)  2010 m. gruodžio 15 d. Europos Parlamento ir Tarybos reglamentas (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo (OL L 339, p. 1).